## Pravilnik o tehničkom pregledu željezničkih vozila

### NN 32/1994 (22.4.1994.), Pravilnik o tehničkom pregledu željezničkih vozila

# MINISTARSTVO POMORSTVA PROMETA I VEZA

Na temelju članka 26. stavka 2. Zakona o sigurnosti u željezničkom
prometu ("Narodne novine", br. 77/92 i 26/93), ministar pomorstva,
prometa i veza donosi

## PRAVILNIK

### O TEHNIČKOM PREGLEDU ŽELJEZNIČKIH VOZILA

I. OPĆE ODREDBE

Članak 1.

Ovim Pravilnikom utvrđuje se način i postupak obavIjanja
tehničkog pregleda željezničkih vozila i uvjeti kojima moraju
udovoljavati pravne osobe ovlaštene za obavljanje tehničkog pregleda.

Članak 2.

Odredbe ovog Pravilnika odnose se na pojedinačno ili serijski
proizvedeno ili rekonstruirano željezničko vozilo, uvezeno željezničko
vozilo ili uzeto u zakup iz inozemstva. a koje je namijenjeno uporabi u
željezničkom prometu.

Članak 3.

Tehnički pregled željezničkih vozila obavlja se prije
početka njihove uporabe u željezničkom prometu.

Članak 4.

Tehnički pregled željezničkog vozila obavlja se kao tehnički
pregled prototipa ili tehnički pregled serijskog željezničkog
vozila. Pod prototipom željezničkog vozila u smislu ovog Pravilnika
(u daljenjem tekstu "prototip") smatra se serijski ili pojedinačno
proizvedeno željezničko vozilo i uvezeno željezničko vozilo
ili uzeto u zakup iz inozemstva, a koje nije proizvedeno prema tipu željezničkog
vozila za koji je u Republici Hrvatskoj dato odobrenje za uporabu u prometu
ili ne udovoljava uvjetima propisanima za medunarodni željeznički
promet. Rekonstruirano željezničko vozilo smatra se prototipom ako
nije rekonstruirano prema odobrenom prototipu. Pod serijskim željezničkim
vozilom u smislu ovog Pravilnika (u daljnjem tekstu "serijsko vozilo")
smatra se željezničko vozilo koje je serijski ili pojedinačno
proizvedeno ili rekonstruirano prema odobrenom prototipu, a i uvezeno željezničko
vozilo ili uzeto u zakup iz inozemstva, ako udovoljava propisanim uvjetima
za medunarodni željeznički promet. Da uvezeno željezničko
vozilo, ili uzeto u zakup iz inozemstva, udovoljava uvjetima propisanim
za medunarodni željeznički promet utvrđuje se na temelju tehničke
dokumentacije o vozilu i izvornog dokumenta o sposobnosti vozila za uporabu
u medunarodnom željezničkom prometu izdanog od nadležnog tijela
u državi iz koje se vozilo uvozi ili uzima u zakup. Tehnička dokumentacija
i izvorni dokument iz stavka 4. ovog članka moraju biti prevedeni
na hrvatski jezik.

II. TEHNIČKI PREGLED PROTOTIPA

Članak 5.

Tehnički pregled prototipa obavlja se na zahtjev investitora
odnosno korisnika (u daljnjem tekstu "podnositelj zahtjeva").
Zahtjev za obavljanje tehničkog pregleda prototipa podnosi se Ministarstvu
pomorstva, prometa i veza.

Zahtjev za obavljanje tehničkog pregleda prototipa mora sadržavati
:

1. Naziv podnositelja zahtjeva.

2. Vrstu i tip željezničkog vozila, te naznaku da li je to prototip
ili rekonstruirano željezničko vozilo.

3. Naziv projektne tvrtke i proizvodača.

4. Namjenu vozila. Za rekonstruirano željezničko vozilo u zahtjevu
se mora navesti i u čemu se rekonstrukcija sastoji.

Članak 6.

Tehničkom pregledu prototipa proizvedenog odnosno rekonstruiranog
vozila dužni su prisustvovati predstavnici podnositelja zahtjeva, proizvođača
i tvrtke koja je izradila tehničku dokumentaciju.

Tehničkom pregledu prototipa uvezenog vozila, ili uzetog u zakup
iz inozemstva, dužni su prisustvovati predstavnici podnositelja zahtjeva.
Mjesto, dan i vrijeme obavljanja tehničkog pregleda odreduje predsjednik
komisije za tehnički pregled.

Članak 7.

Troškove tehničkog pregleda prototipa snosi podnositelj zahtjeva.

Članak 8.

Podnositelj zahtjeva za tehnički pregled prototipa mora komisiji
za tehnički pregled (u daljnjem tekstu "komisija") staviti
na raspolaganje:

1. Tehničku dokumentaciju o vozilu, sa svim izmjenama koje su
nastale tijekom proizvodnje.

2. Podatke sadržane u tehničkoj dokumentaciji proizvođača
koji se odnose na proizvodnju vozila, na ispitivanje materijala, uređaja,
dijelova i cijelog vozila, te certifikate i druge dokumente o kakvoći
materijala, izvedenih radova, ispitivanju ispravnosti pojedinih dijelova
i sl.

3. Tehničko-eksploatacijsku dokumentaciju koja sadrži tehnički
opis vozila sa crtežima i shemama, uputstva za upravljanje vozilom i za
njegovo održavanje.

Komisija može zahtijevati i drugu odgovarajuću dokumentaciju potrebnu
za obavljanje tehničkog pregleda.

Članak 9.

Podnositelj zahtjeva dužan je na dan tehničkog preglda pripremiti
prototip za pregled, te osigurati potrebne uređaje, opremu, alat, instrumente
i druge uvjete za obaljanje tog pregleda. Za tehnički pregled prototipa
u vožnji, podnositelj zahtjeva dužan je organizirati pokusnu vožnju.

Članak 10.

Ako je više istovrsnih vozila proizvedeno kao prototip komisija će
odabrati jedno vozilo na kojemu će obaviti tehnički pregled.

Članak 11.

Tehnički pregled prototipa obavlja se kad je vozilo u stanju
mirovanja i kretanja (pokusna vožnja).

Članak 12.

Tehničkim pregledom prototipa osobito se provjera

1. Da li vozilo udovoljava propisanim uvjetima i da li odgovara tehničkoj
dokumentaciji i tehničkim podacima sadržanim u dokumentima o proizvodnji
i drugim dokumentima, te uputama za upravljanje i održavanje vozila:

2. Da li su za vrijeme proizvodnje obavljena ispitivanja dijelova, sklopova,
uređaja i vozila u cjelini, te da li su ispitivanja dala zadovoljavajuće
rezultate.

3. Da li vozilo ima propisane uređaje i opremu, te da li su ti uređaji
i oprema ispravni i funkcioniraju.

4. Da Ii je vozilo sposobno za sigurnu uporabu u prometu. Ako se obavlja
tehnički pregled vozila za posebne namjene, provjerava se i da li
konstrukcija, uređaji, oprema i druga svojstva tog vozila, odgovaraju
predviđenoj posebnoj namjeni.

Ako se obavlja tehnički pregled rekonstruiranog vozila, pored
rekonstruiranog dijela vozila provjerava se i da li vozilo kao cjelina
udovoljava predviđenim svojstvima.

Članak 13.

Tehnički pregled protoitipa u pokusnoj vožnji obavlja se kad
je vozilo neopterećeno i opterećeno, a mora se obaviti na dionici
pruge koja omogućava provjeravanje svih predviđenih tehničkih
i eksploatacijskih svojstava vozila i da li vozilo udovoljava uvjetima
za sigurnu uporabu u prometu.

Tehničkim pregledom u pokusnoj vožnji provjerava se da li vozilo
udovoljava predvidenim tehničkim i eksploatacijskim svojstvima i
da li je sposobno za sigurnu uporabu u prometu i pri najvećim dopuštenim
brzinama predviđenim za to vozilo.

Pokusna vožnja mora se obaviti i brzinom koja je za 10% veća od
najveće dopuštene brzine za koju je vozilo proizvedeno.

Članak 14.

O obavljenom tehničkom pregledu vodi se zapisnik. Zapisnik osobito
sadrži: dan i sat početka pregleda, oznaku i temeljne podatke o
prototipu, ime i prezime članova komisije i njihovu specijalnost,
ime i prezime predstavnika podnositelja zahtjeva za tehnički pregled
i drugih osoba koje su prisutne tehničkom pregledu, koje provjere
i na koji način su obavljene i nalaze tih provjera, mišljenje komisije
o sposobnosti prototipa za uporabu u prometu, dan i sat završetka pregleda.

Zapisnik potpisuju svi članovi komisije, predstavnik podnositelja
zahtjeva i osobe koje su prisustvovale u obavljanju tehničkog pregleda.

Zapisnik o obavljenom tehničkom pregledu dostavlja se Ministarstvu
pomorstva, prometa i veza na temelju kojeg Ministarstvo daje odobrenje
odnosno privremeno odobrenje za uporabu prototipa.

III. TEHNIČKI PREGLED SERIJSKOG VOZILA

Članak 15.

Tehnički pregled serijskog vozila obavlja se na zahtjev investitora
odnosno korisnika, osim ako tehnički pregled obavlja investitor
ili korisnik.

Na sadržaj zahtjeva iz stavka 1. ovog članka odgovarajuće
se primjenjuju odredbe ovog pravilnika koje se odnose na sadržaj zahtjeva
za tehnički pregled prototipa.

Članak 16.

Tehnički pregled serijskog vozila mogu obavljati samo ovlaštene
pravne osobe.

Tehnički pregled serijskog vozila ne može obavljati ovlaštena
pravna osoba ako je proizvođač tog vozila.

Tehničkom pregledu dužan je prisustvovati predstavnik podnositelja
zahtjeva.

Članak 17.

Tehnički pregled serijskog vozila obavlja se u stanju mirovanja
i kretanja (pokusna vožnja).

Tehnički pregled serijskog vozila u pokusnoj vožnji mora se obaviti
na dionici pruge koja omogućava provjeravanje svih predviđenih
tehničkih i eksploatacijskih svojstava vozila i da li je vozilo
sposobno za sigurnu uporabu u prometu i pri najvećim dopuštenim brzinama
predviđenim za to vozilo. Pokusna vožnja mora se obaviti i brzinom
koja je za 10% veća od najveće dopuštene brzine za koju je
vozilo proizvedeno.

Ako proizvodaćčserijskog vozila izda garancijsku ispravu
da je vozilo proizvedeno odnosno rekonstruirano sukladno s odobrenim prototipom
i da je sposobno za siguran promet, tehnički pregled takvog vozila
može se obaviti samo provjeravanjem u pokusnoj vožnji.

Članak 18.

Tehničkim pregledom serijskog vozila osobito se provjerava:

1. da li dijelovi, uređaji i oprema odgovaraju tehničkoj
dokumentaciji proizvođača,

2. da li su za vrijeme proizvodnje obavljena ispitivanja pojedinih dijelova,
uređaja i opreme, te da li su rezultati tih ispitivanja zadovoljavajući.

3. da li vozilo ima propisane uređaje i opremu, i da li su ti uređaji
i oprema ispravni.

4. da li vozilo odgovara odobrenom prototipu i da li ima njegova tehnička
i eksploatacijska svojstva,

5. da li je vozilo sposobno za sigurnu uporabu u prometu. Tehničkim
pregledom rekonstruiranog vozila prema odobrenom prototipu, pored rekonstruiranog
dijela vozila provjerava se i da li vozilo kao cjelina odgovara predviđenim
svojstvima.

Članak 19.

O obavljenom tehničkom pregledu serijskog vozila vodi se zapisnik.
Na sadržaj zapisnika iz stavka 1. ovog članka odgovarajuće
se primjenjuju odredbe ovog pravilnika koje se odnose na sadržaj zapisnika
o obavljenom tehničkom pregledu prototipa.

Članak 20.

Za serijsko vozilo, za koje je tehničkim pregledom utvrđeno
da udovoljava propisanim uvjetima i da je sposobno za sigurnu uporabu u
prometu, izdaje se potvrda o tehničkoj ispravnosti.

Potvrdu o tehničkoj ispravnosti vozila izdaje pravna osoba koja
je obavila tehnički pregled toga vozila. Potvrda o tehničkoj
ispravnosti vozila mora sadržavati:

1. Naziv pravne osobe koja izdaje potvrdu.

2. Vrstu i oznaku vozila, s naznakom namjene i specifičnim eksploatacijskim
svojstvima.

3. Mjesto i datum obavljenog tehničkog pregleda.

4. Naznaku da je vozilo sposobno za promet.

5. Mjesto i datum izdavanja potvrde.

6. Pečat pravne osobe i potpis djelatnika ovlaštenog za obavljanje
tehničkog pregleda.

IV. UVJETI ZA OBAVLJANJE TEHNIČKOG PREGLEDA ŽELJEZNIČKOG
VOZILA

Članak 21.

Pravne osobe za obavljanje tehničkog pregleda serijskog vozila
moraju udovoljavati tehničkim i drugim uvjetima propisanim ovim
pravilnikom.

Pod tehničkim uvjetima iz stavka 1. ovog članka podrazumijeva
se prilagođeni kolosijek, uređaji, oprema i mjerni instrumenti
potrebni da se utvrdi:

1. vanjske izmjere i masa vozila.

2. ispravnost i funkcionalnost električne opreme,

3. ispravnost i funkcionalnost kočnica i kočne opreme,

4. ispravnost i funkcioniranje mehaničkih komponenti

5. nepropusnost prema atmosferilijama

6. ponašanje vozila u kretanju brzinom većom za 10 % od najveće
brzine za koju je vozilo proizvedeno.

Tehnički pregled serijskog vozila kod pravne osobe iz stavka
1. ovog članka mogu obavljati samo djelatnici koji imaju visoku
ili višu stručnu spremu strojarskog ili elektrotehničkog
smjera i radno iskustvo od najmanje tri godine na proizvodnji ili održavanju
istog ili sličnog tipa vozila na kojem se obavlja tehnički
pregled.

Pravna osoba dužna je djelatnicima iz prethodnog stavka izdati ovlaštenje
za obavljanje tehničkog pregleda.

Pomoćne poslove prigodom tehničkog pregleda mogu obavljati
i drugi djelatnici.

V. PRIJELAZNE I ZAVRŠNE ODREDBE

Članak 22.

Stupanjem na snagu ovog Pravilnika prestaje važiti Pravilnik o tehničkom
pregledu i predaji prometu prototipova željezničkih vozila ("Narodne
novine" broj 1/76).

Članak 23.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-01/94-02/05

Urbroj : 530-01-94-4

Zagreb, 23. ožujka 1994.

Ministar pomorstva, prometa i veza

**Ivica Mudrinić, dlpl. ing. v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 32/1994-594